CELEX: 62008TN0162
Language: el
Date: 2008-04-29 00:00:00
Title: Υπόθεση T-162/08: Προσφυγή της 29ης Απριλίου 2008 — Frag Comercio Internacional κατά ΓΕΕΑ — Tinkerbell Modas (GREEN by missako)

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/40
            
         Προσφυγή της 29ης Απριλίου 2008 — Frag Comercio Internacional κατά ΓΕΕΑ — Tinkerbell Modas (GREEN by missako)
   (Υπόθεση T-162/08)
   (2008/C 171/78)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Frag Comercio Internacional, SL (Esparraguera, Ισπανία) (εκπρόσωπος: E. Sugrañes, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Tinkerbell Modas, Ltda (São Paulo, Βραζιλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Φεβρουαρίου 2008 στην υπόθεση R 1527/2006-2·
            
         
               —
            
            
               να απορρίψει την αίτηση για καταχώριση κοινοτικού σήματος υπ' αριθ. 3 663 234· και
            
         
               —
            
            
               να καταδικάσει τον αντίδικο ενώπιον του τμήματος προσφυγών στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: ο αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «GREEN by missako» για προϊόντα και υπηρεσίες των κλάσεων 3, 25, 35 — αίτηση υπ' αριθ. 3 663 234
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Το κοινοτικό εικονιστικό σήμα «MI SA KO» για προϊόντα των κλάσεων 18 και 25· το εθνικό εικονιστικό σήμα «MI SA KO» για υπηρεσίες της κλάσεως 35
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου εφόσον η ύπαρξη γενικού κινδύνου συγχύσεως των καταναλωτών αρκεί για την απόρριψη κοινοτικού σήματος.